Tuna-roulade. Foto: Clover Ekonomiese Gesinskos.
30 ml fyngerasperde Parmesaankaas
60 ml sagte Clover Mooi River-botter
250 ml gerasperde Clover Mature-cheddarkaas
1 x 170 g-blikkie tuna in water, gedreineer en gevlok
Voorverhit die oond tot 180 °C en smeer ŉ bakplaat van ongeveer 35 cm x 25 cm. Voer die gesmeerde bakplaat met bakpapier uit en smeer dan die bakpapier.
Roulade: Klits die eierwitte met elektriese klitser tot net-net styf. Voeg die suiker by en klits tot sagtepuntstadium.
Klits die eiergele met ŉ vurk tot net gemeng. Vou die eiergele by eierwitmengsel in.
Sif die koekmeel, sout en peper oor die eiermengsel. Strooi die sprietuie bo-oor en vou alles by die eiermengsel in.
Skep die beslag in die voorbereide bakplaat en maak dit gelyk bo-op. Bak vir 10-12 minute tot goudbruin bo-op en laat dit effens afkoel in die bakplaat.
Strooi die Parmesaankaas op ŉ skoon vel bakpapier en keer roulade daarop uit.
Sny die gebakte kante van die roulade met ŉ broodmes af. Rol die roulade op met behulp van bakpapier, maar maak seker dat die bakpapier nie in die middel van roulade opgerol is nie. Hou eenkant.
Tunavulsel: Verroom die botter met ŉ houtlepel in ŉ mengbak en roer dan die kaas by. Meng goed.
Roer al die oorblywende bestanddele by die vulsel en meng goed.
RoI die roulade oop en smeer die tunavulsel versigtig oor die roulade. Moenie tot op die kante van die roulade smeer nie, anders druk jy baie van die vulsel uit wanneer die roulade opgerol word.
Rol die roulade op en plaas op ŉ geskikte opdienbord.
Jonsie · 2 jaar gelede
Sit tuna, sprietuie, bietjie kaas, mayo en blatjang op ‘n ryskoekie. Garneer met gekapte pietersielie en voila! Baie gesonder en nie ‘n duisend ongewikkelde prosesse om ‘n deegwors met bietjie blikvis in te rol nie.